Joe (film, 1970)
<s>Joe je američki igrani film snimljen 1970. godine u režiji Johna G. Avildsena.</s><s>Po žanru je drama čiji je scenarij velikim dijelom inspiriran tada aktualnim generacijskim jazom između mladih buntovnih antiestablišmentskih babyboomera i njihovih konzervativnih roditelja, koji je u kontekstu burnih društvenih promjena ponekad znao dovoditi i do tragičnih sukoba.</s><s>Naslovni lik, koji tumači Peter Boyle, je tvornički radnik koji ne krije mržnju prema crncima i hipijima, i koji slučajno upozna Billa Comptona, sredovječnog direktora njujorške reklamne tvrtke (čiji lik tumači Dennis Patrick) čija je kći Melissa (ćiji lik tumači Susan Sarandon) pobjegla od kuće kako bi se priključila hipijevskoj komuni u Greenwich Villageu.</s><s>Radnja prikazuje kako Joe odluči pomoći u potrazi za Melissom, prilikom koje će se koristiti nasilje i koja će na završiti krvoprolićem.</s>

<s>Joe je snimljen sa niskim budžetom, ali je nakon premijere postigao izuzetnu gledanost i producentima donio profit.</s><s>To se ponekad tumačilo njegovom aktualnošću, odnosno koincidencijom za sličnim stvarnim događajem nekoliko mjeseci ranije, kada je detroitski željeznički radnik Arvin Douglas Garland, ubio svoju 17-godišnju kći i njene prijatelje zato što su bili hipiji.</s><s>Kritike filma su bile uglavnom povoljne, a posebne pohvale su dobili Boyle za naslovnu ulogu, kao i Sarandon kojoj je to bio filmski debi i koja će poslije toga izgraditi karijeru kao jedna od najvećih hollywoodskih zvijezda.</s><s>Za Boylea, međutim, je uspjeh filma imao neočekivano negativne posljedice po dalju karijeru; kada je doznao da publika na projekcijama plješće i kliče u scenama gdje njegov lik tuče i ubija hipije je, užasnut, odlučio da više neće glumiti u nasilnim filmovima.</s><s>Zbog toga je odbio ponudu da glumi lik Popeyea Doylea u filmu Francuska veza koji će umjesto toga njegovom kolegi Geneu Hackmanu donijeti "Oscara"; Boyle je nakon toga u pravilu tumačio sporedne i karakterne uloge.</s>

<s>Uloge
 Dennis Patrick ...</s><s>Bill Compton
 Audrey Caire ...</s><s>Joan Compton
 Susan Sarandon ...</s><s>Melissa Compton
 Peter Boyle ...</s><s>Joe Curran</s>

<s>Izvori</s>

<s>Vanjske veze</s>

<s>Američki filmovi
Dramski filmovi</s>

